Решение на Общия съд от 12 март 2025 г. — PGI Spain и др./Комисия
(Дело T-596/22)1
(Държавни помощи — Мярка, целяща да намали цените на електрическата енергия на едро на Иберийския полуостров — Енергийна криза — Решение да не се повдигат възражения — Липса на сериозни затруднения — Принцип на недопускане на дискриминация — Пропорционалност — Оправдани правни очаквания)
Език на производството: английски
Страни
Жалбоподатели: PGI Spain, SL (Барселона, Испания), Berry Superfos Pamplona, SA (Навара, Испания), Promens Packaging, SA (Барселона), RPC Envases, SA (Мадрид, Испания), Zeller Plastik España, SL (Барселона) (представител: P. Holtrop, адвокат)
Ответник: Европейска комисия (представители: T. Scharf, I. Georgiopoulos и C.-M. Carrega)
Встъпила страна в подкрепа на ответника: Кралство Испания (представители: A. Gavela Llopis и M. Morales Puerta)
Предмет
С жалбата си на основание член 263 ДФЕС жалбоподателите искат отмяна на Решение C(2022) 3942 final на Комисията от 8 юни 2022 година относно държавна помощ SA.102454 (2022/N) — Испания и SA.102569 (2022/N) — Португалия — Механизъм за корекция на производствените разходи за намаляване на цените на електрическата енергия на едро на пазара на Иберийския полуостров.
Диспозитив
Отхвърля жалбата.
Осъжда PGI Spain, SL, Berry Superfos Pamplona, SA, Promens Packaging, SA, RPC Envases, SA и Zeller Plastik España, SL да понесат направените от тях съдебни разноски и съдебните разноски на Европейската комисия.
Кралство Испания понася направените от него съдебни разноски.
____________
1 ОВ C 482, 19.12.2022 г.